ΝΕΟΕΛΛΗΝΙΚΗ ΓΛΩΣΣΑ Γ’ ΓΥΜΝΑΣΙΟΥ

***ΘΥΜΙΖΟΥΜΕ****πως οι προτασεις χωρίζονται σε****κύριες****και****δευτερεύουσες***

*Οι δευτερευουσες χωρίζονται σε****ονοματικες****και****επιρρηματικες****.*

*ΘΥΜΙΖΟΥΜΕ οι ονοματικες είναι:****ειδικες, βουλητικες, ενδοιαστικές, πλαγιες ερωτηματικές, καποιες αναφορικές.***

*ΑΣΚΗΣΗ ΕΠΑΝΑΛΗΠΤΙΚΗ ΣΤΙΣ ΔΕΥΤΕΡΕΥΟΥΣΕΣ ΟΝΟΜΑΤΙΚΕΣ ΠΡΟΤΑΣΕΙΣ*

Στις παρακάτω περιόδους να βρείτε τις δευτερεύουσες ονοματικές προτάσεις, να τις ονομάσετε (ειδικές, βουλητικές, ενδοιαστικές, πλάγιες ερωτηματικές) και να προσδιορίσετε τον συντακτικό τους ρόλο (υποκείμενο, αντικείμενο, επεξήγηση).

·       α. Μπορώ να τα καταφέρω και μόνος μου.

·       β. Ο δραπέτης έτρεμε μήπως τον συλλάβουν.

·       γ. Είναι παράξενο πώς εργάζεται το μυαλό μας.

·       δ. Υπολογίζω ότι σε μία ώρα περίπου θα έχουμε φτάσει στο αεροδρόμιο.

·       ε. Ξέρω ότι ενδιαφέρεσαι.

·       στ. Φαίνεται πως κάποιοι έχουν εντελώς διαφορετική άποψη για την αξία της   πολυγλωσσίας.

·       ζ. Ένα μόνο ξέρω, ότι θα είμαι για πάντα φίλος σου.

·       η. Ρωτούσε τι θέλουμε.

·       θ. Πρόσεξε μήπως έχεις κάνει λάθος.

·       ι. Λέγεται ότι πολύ σύντομα θα γίνουν αλλαγές στο ωράριο εργασίας μας.

·       ια. Είχα τη δύναμη να ζητήσω συγγνώμη.

**ΚΑΙ ΚΑΤΙ ΚΑΙΝΟΥΡΙΟ ΤΩΡΑ!!! ΠΡΟΣΟΧΗ!!!ΠΟΛΥ ΚΑΛΑ ΤΗ ΘΕΩΡΙΑ ΠΡΩΤΑ ΚΑΙ ΜΕΤΑ ΤΙΣ ΑΣΚΗΣΕΙΣ**

**ΕΠΙΡΡΗΜΑΤΙΚΕΣ ΠΡΟΤΑΣΕΙΣ**

**1. ΑΙΤΙΟΛΟΓΙΚΕΣ (Ξεκινούν με: γιατί, επειδή, αφού, που κλπ. Χρησιμοποιούνται ως επιρρηματικοί προσδιορισμοί της αιτίας)**

Η νεράιδα λυπόταν, **γιατί δεν ήταν όμορφη.**

Σου τα χρωστώ όλα, **αφού χωρίς εσένα δε θα 'κανα τίποτε.**

Χαίρομαι, **που μου έγραψες αμέσως**

Ας συνεχίσουμε τη συζήτηση, **μια και το ζητάτε**

Ας ρωτήσουμε τον αδελφό του, **γιατί αυτός μόνο θα ξέρει**

**2. ΤΕΛΙΚΕΣ (Ξεκινούν με: για να, να. Χρησιμοποιούνται ως επιρρηματικοί προσδιορισμοί του σκοπού)**

Πήγε **να φέρει το βιβλίο του(= για να φέρει**).

Έτρεχε, **για να προλάβει το τρένο.**

 Έπρεπε να ήσουν εκεί, **για να τον έβλεπες**.

 Ήρθε, αλλά δεν είχα χρήματα, **για να της δώσω.**

**3. ΑΠΟΤΕΛΕΣΜΑΤΙΚΕΣ (Ξεκινούν με: ώστε να, για να, που, να. Χρησιμοποιούνται ως επιρρηματικοί  προσδιορισμοί που δείχνουν αποτέλεσμα ή συμπέρασμα)**

Μιλά τόσο σιγά, **ώστε δεν ακούεται καθόλου** .

Είναι τέτοιος άνθρωπος, **που τον αγαπούν όλοι.**

Το αστείο ήταν τόσο άνοστο, **ώστε δε γέλασε κανείς** .

Είναι τόσο σκληρός, **ώστε τίποτε δε θα τον συγκινούσε**.

Έχει τόσα χρόνια να με δει, **που δε θα με θυμάται**.

Δεν είναι ανόητος,  **να τα πει όλα.**

 Σε γέλασα τόσες φορές, **ώστε να μη με πιστεύεις** .

Κανείς δεν είναι τόσο δυνατός**, για να μπορεί τα πάντα** .

 Κουράστηκε πολύ χτες, **για να μην έρθει σήμερα στην ώρα του.**

**4. ΥΠΟΘΕΤΙΚΕΣ (Ξεκινούν με: εάν, αν. Χρησιμοποιούνται ως επιρρηματικοί προσδιορισμοί που δείχνουν την προϋπόθεση για κάτι )**

**Αν είστε φίλοι** , να μείνετε.

**Αν θα πάτε στο χωριό**, θα περάσετε ωραία.

**Αν άκουε τον πατέρα του**, θα ήταν σήμερα σπουδαίος άνθρωπος.

**Αν είχες διαβάσει τα μαθήματά σου**, τώρα θα ήσουν ήσυχος.

**Αν άνοιγες αυτό το μαγαζί**, θα μπορούσες να κερδίσεις πολλά.

 **Αν τον κοίταζες**, χαμήλωνε το βλέμμα. **Αν βρέξει**, θα μείνουμε στο σπίτι.

**Αν πάω στην Καβάλα**, θα επισκεφτώ οπωσδήποτε και τους Φιλίππους.

**5. ΧΡΟΝΙΚΕΣ (Ξεκινούν με: όταν, ενώ, καθώς, αφού, πριν, μόλις, προτού, ώσπου, άμα κλπ. Χρησιμοποιούνται ως επιρρηματικοί προσδιορισμοί του χρόνου)**

**Όταν δουλεύει** , χαίρεται.

 **Ενώ τραγουδούσε**, έπαιζε κιθάρα.

 **Όποτε πεινούσε**, ζητούσε να φάει.

 **Σαν τα' μαθε όλα**, άλλαξε γνώμη.

**Αφού δεν έρχονται αυτοί**, θα πάμε εμείς.

**Πριν (να) φύγει**, συμφιλιώθηκε με τον αδελφό του.

**Μόλις άκουσε τα νέα**, έτρεξε να τα πει στη θεία του.

Θα τα ξοδέψει όλα, **ώσπου να μην του μείνει δεκάρα**.

Της υποσχέθηκε γάμο, **άμα γυρίσει από το μέτωπο ζωντανός.**

**6. ΕΝΑΝΤΙΩΜΑΤΙΚΕΣ ή ΠΑΡΑΧΩΡΗΤΙΚΕΣ (Ξεκινούν με: εάν και, αν και, ενώ, μόλο που, μολονότι, παρόλο που-Και αν, κι αν ακόμα, και να, που να κλπ . Χρησιμοποιούνται ως επιρρηματικοί προσδιορισμοί που δείχνουν ισχυρή αντίθεση σε σχέση με το περιεχόμενο της κύριας πρότασης ή την ενδεχόμενη υποχώρηση σε κάτι)**

   **Αν και είχε παιδιά** , έμεινε στο τέλος μόνος.

  **Ενώ δεν είναι πλούσιος**, ζει πολύ ευτυχισμένος.

Ζει πολύ ευτυχισμένος**, κι ας μην είναι πλούσιος** .

 Αποφάσισα να πάω, **μόλο που δεν το ήθελα καθόλου**.

 **Και που τον προσκάλεσαν**, πάλι δεν πήγε.

 Θα έπρεπε να τον καλέσει το μεσημέρι,**μολονότι αυτό δεν του ήταν ευχάριστο**.

**Και αν ακόμη δεχτείς,** πρέπει να τους πεις τις αντιρρήσεις σου.

**Και να μη μου το 'λεγες,** εγώ θα περνούσα.

  Εγώ δεν πάω, **που να χαλάσει ο κόσμος.**

 Δεν πέρασες ποτέ, **ας ήταν και για λίγο**.

**Μια στιγμή να μην πρόσεχες**, ήταν ικανός να φωνάζει μια ώρα

Δεν υπάρχει λόγος να φύγουμε, **κι αν ακόμα δεν έχουμε  εργασία.**

**7. ΑΝΑΦΟΡΙΚΕΣ (Ξεκινούν με: όποιος, όσος, όπως, όπου κλπ. Χρησιμοποιούνται ως επιρρηματικοί προσδιορισμοί που δείχνουν τόπο, τρόπο, χρόνο, ποσό, συμφωνία, εναντίωση, παρομοίωση)**

Πήγαινε **όπου σε στείλουν(=**εκεί όπου σε στείλουν).

 Να έρθεις **όποια ώρα θέλεις**(= να έρθεις εκείνη την ώρα που θέλεις...).    Τακτοποίησέ τα **όπως νομίζεις** (= έτσι όπως νομίζεις).

 **Όσα δίνεις** , τόσα παίρνεις.

Φάε, πιες και πλήρωσε **όσο θέλεις**(= τόσο όσο...).

 Θα δεχτώ μόνο έτσι,**όπως σου είπα**

ή Θα δεχτώ μόνο **όπως σου είπα**(= με τους όρους που σου είπα).

Δε θα πάθουμε τίποτε, **όσο κι αν το θέλουν**(= μολονότι το θέλουν).

Χωρίς αυτά δεν πάμε πουθενά,**όπως δεν πάει χωρίς όπλο στον πόλεμο ο στρατιώτης.**

**ΠΡΟΣΟΧΗ: Όλες οι επιρρηματικές δευτερεύουσες προτάσεις χωρίζονται πάντοτε από την κύρια πρόταση με κόμμα (εξαιρούνται οι αναφορικές επιρρηματικές, οι οποίες**

**Συνήθως αλλά όχι πάντα παίρνουν κόμμα).**

**Αντίθετα οι ονοματικές δευτερεύουσες προτάσεις χωρίζονται με κόμμα μόνο, όταν έχουν θέση επεξήγησης.**

**ΑΣΚΗΣΕΙΣ**

1)Να αναγνωρίσετε  το είδος και το συντακτικό ρόλο των παρακάτω επιρρηματικών προτάσεων

**Π.χ  Όταν σε σκέπτομαι, νιώθω όμορφα**

**Η δευτερεύουσα πρόταση είναι :   « όταν σε σκέφτομαι» είναι επιρρηματικη  χρονικη  και λειτουργεί ως επιρρηματικος προσδιορισμός του χρονου.**

1.Η Ελένη στενοχωριόταν, γιατί δεν έγραψε καλά στις εξετάσεις.

2.     Η Μαρία ήρθε σπίτι μου, για να παίξουμε σκάκι.

3.     Χάρηκε, επειδή ήρθαν οι φίλοι του.

4.     Πριν με ακούσει, θύμωσε.

5.     Όταν διαβάζει, γράφει καλά στις εξετάσεις.

6.     Θα παίξουμε επιτραπέζια παιχνίδια, αφού βρέχει έξω.

7.     Έφυγε βιαστικά, για να μη χάσει το πλοίο.

8.     Οι μαθητές ήθελαν να κλείσει το σχολείο, μόλις άρχιζαν οι ζέστες.

9.     Ήρθε να μας χαιρετήσει.

10.   Καταλαβαίνουμε ότι ήρθε το φθινόπωρο, όταν αρχίζουν τα πρωτοβρόχια.

11.   Είμαστε χαρούμενοι, αφού πλησιάζουν τα Χριστούγεννα.

12.   Σηκώθηκε στον πίνακα, για να λύσει την άσκηση.

13.   Ώσπου να γράψει τις ασκήσεις, είχε νυχτώσει.

14.   Σκόνταψε κι έπεσε στο χώμα, καθώς έτρεχε.

15.   Μόλις γύρισε από τις διακοπές, συναντήθηκε με τους φίλους του!

2) **ΑΣΚΗΣΗ**: Στα  παρακάτω  παραδείγματα  να βρείτε  τις δευτερεύουσες προτάσεις και να προσδιορίσετε το**είδος** (ΕΙΝΑΙ ΚΑΙ ΟΝΟΜΑΤΙΚΕΣ ΚΑΙ ΕΠΙΡΡΗΜΑΤΙΚΕΣ αρα πρεπει να δηλωσετε.π.χ. ονοματική, βουλητική ή επιρρηματικη, χρονικη)**και το συντακτικό τους ρόλο**.

1.Δεν θυμάμαι τι μου ανέφερες για το συγκεκριμένο σχολείο.

2.Διάβασα με ενδιαφέρον αυτά που μου γράφετε.

3.Ήρθα από το σπίτι σου, για να πάμε βόλτα.

4.Αν και είχε διαβάσει, δεν έγραψε καλά στο διαγώνισμα.

5.Ξέρω πως νιώθεις άσχημα.

6.Πρέπει να του πούμε όλη την αλήθεια.

7.Περπατούσε τις ελεύθερες ώρες του, γιατί αυτό τον ευχαριστούσε.

8.Να αποφεύγεις ό,τι σε δυσαρεστεί.

9.Τον ρώτησε πότε θα γυρίσει σπίτι.

10.Θέλω να μου τηλεφωνήσεις οπωσδήποτε αύριο.

11.Μείναμε στο σπίτι που αγοράσαμε πρόσφατα.

12.Δεν ήρθε μαζί μας, επειδή ήταν άρρωστη.

13.Όποιος θέλει μπορεί να έρθει μαζί μου.

14.Αν βρίσκετε τα παραπάνω ενδιαφέροντα, δηλώστε συμμετοχή.

15.Όταν άκουσαν το θόρυβο, όλοι τρομοκρατήθηκαν.

16.Πάμε όπου θέλεις.

17.Οι τουρίστες έρχονται να δουν τα αξιοθέατα της χώρας μας.

18.Μέχρι να φτάσουμε στον προορισμό μας, είχε νυχτώσει.

19.Φοβάμαι μήπως χάσω την ψυχραιμία μου

.20.Έφυγε βιαστικά, για να μην χάσει την πτήση του.

21.Εφόσον προσπαθούσε, θα τα κατάφερνε.

22.Έπρεπε να μας ενημερώσει για τα σχέδιά του

.23.Ένα πράγμα με ανησυχεί, μην έρθεις και δεν είμαι σπίτι

.24.Φαίνεται ότι περνάς δύσκολα.

25.Είναι κρίμα να καεί ένα τόσο όμορφο δάσος.

26.Θελω να σου λύσω όποια απορία έχεις.

27.Την βοήθησε πολύ, αν και δεν ήταν φίλες.

28.Με ρώτησε πώς μπορούμε να εξαλείψουμε το ρατσισμό.

29.Ενώ διάβαζα, μου χτύπησε την πόρτα.

30.Απορούσε ποιος της έστειλε το γράμμα.

31.Όλα έγιναν όπως τα περίμενα.

32.Μιλούσε τόσο γρήγορα, που δεν τον καταλάβαινε κανείς.

33.Δεν θυμάμαι αν ήταν και αυτός εκεί.

                                                        **ΚΑΛΗ ΔΥΝΑΜΗ ΠΑΙΔΙΑ!!!!**